Zöldi László

*Tíz mondat az irodalomról*

A nyomort, a gazdasági csődöt először a virágüzletek érzik meg, aztán az irodalom.

*Moldova György (Élet és Irodalom, 1992. május 1.)*

Az emberek nem azért fordulnak el az irodalomtól, mert nem jelennek meg jó könyvek, hanem azért, mert nincs rá pénzük.

*Temesi Ferenc (Délmagyarország, 1993. november 20.)*

Az irodalom valójában úgy hat az emberre, ahogy a jó szél az erdőre.

*Sütő András (Békés Megyei Hírlap, 1994. január 14.)*

Az irodalom nem virsli, amelyik hamar megrohad, hanem füstölt, paprikás házi kolbász, amely kibír némi időt.

*Eörsi István (Magyar Hírlap, 1995. február 25.)*

Irodalom az, ha az ember kitalál valamit, ami igaz.

*Dalos György (Népszabadság, 1995. június 3.)*

Az irodalom annak a megformálása, amit nem élünk meg.

*Zalán Tibor (Zalai Hírlap, 1995. július 29.)*

Az irodalom ott kezdődik, hogy átlépi az ember a határokat.

*Tornai József (Kelet-Magyarország, 2003. július 5.)*

Az irodalom - probléma. A politika - megoldás.

*Darvasi László (168 Óra, 2012. augusztus 30.)*

Az igenre és a nemre nem kell irodalmat csinálni.

*Esterházy Péter (Népszabadság-Magazin, 2013. június 14.)*

Az irodalom a legolcsóbb utazási iroda.

*Lackfi János (Katolikus Rádió, 2018. január 27.)*